
CONSILIUL JUDEŢEAN
							
HOTĂRÂRE
pentru modificarea Hotărârii Consiliului Judeţean Bistriţa-Năsăud nr. 105/2016 privind desemnarea reprezentanţilor Consiliului Judeţean Bistriţa-Năsăud în Autoritatea Teritorială de Ordine Publică şi a Hotărârii Consiliului Judeţean Bistriţa-Năsăud nr. 118/2016 privind validarea nominală a membrilor Autorităţii Teritoriale de Ordine Publică

Consiliul Judeţean Bistriţa-Năsăud, întrunit în şedinţă extraordinară în data de 06.02.2017, în prezenţa a 28 consilieri judeţeni;
Având în vedere: 
- expunerea de motive nr. IX/1682/02.02.2017 a Preşedintelui Consiliului Judeţean Bistriţa-Năsăud; 
- raportul nr. IBa/1683/02.02.2017 al Direcţiei administraţie locală – Serviciul administraţie şi relaţii publică;
- prevederile Hotărârii Consiliului Judeţean Bistriţa-Năsăud nr. 105/2016 privind desemnarea reprezentanţilor Consiliului Judeţean Bistriţa-Năsăud în Autoritatea Teritorială de Ordine Publică;
- prevederile Hotărârii Consiliului Judeţean Bistriţa-Năsăud nr. 118/2016 privind validarea nominală a membrilor Autorităţii Teritoriale de Ordine Publică;
		- prevederile Hotărârii Consiliului Judeţean Bistriţa-Năsăud nr. 12/2017 privind încetarea de drept a mandatului de consilier judeţean şi de vicepreşedinte al Consiliului Judeţean Bistriţa-Năsăud al domnului Alexandru Pugna;
		- prevederile Hotărârii Consiliului Județean Bistrița-Năsăud nr. 14/2017 privind alegerea unui vicepreşedinte al Consiliului Județean Bistrița-Năsăud;
- prevederile art. 17 din Legea nr. 218/2002 privind organizarea şi funcţionarea Poliţiei Române, republicată, cu modificările şi completările ulterioare;
- prevederile art. 8 şi 9 din Hotărârea Guvernului nr. 787/2002 privind aprobarea Regulamentului de organizare şi funcţionare a autorităţii teritoriale de ordine publică;
- raportul nr. IBa/1767 din 03.02.2017 al Comisiei de administrație;

În temeiul prevederilor art. 91 alin. (1) lit. f), art. 97, art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare, 


HOTĂRĂŞTE:

Art.I. Se constată încetarea calităţii de preşedinte al Autorităţii Teritoriale de Ordine Publică a domnului Alexandru Pugna.
Art.II. Art.1 punctul 1 din Hotărârea Consiliului Județean Bistrița-Năsăud nr. 105/2016 privind desemnarea reprezentanţilor Consiliului Judeţean Bistriţa-Năsăud în Autoritatea Teritorială de Ordine Publică, se modifică după cum urmează:
“1. Domnul Puica Vasile – vicepreşedinte Consiliul Judeţean Bistriţa-Năsăud”.
Art.III. Art. 1 din Hotărârea Consiliului Județean Bistrița-Năsăud nr. 118/2016 privind validarea nominală a membrilor Autorităţii Teritoriale de Ordine Publică, se modifică prin înlocuirea domnului Pugna Alexandru cu domnul Puica Vasile - vicepreşedinte, consilier judeţean, desemnat.
[bookmark: _GoBack]Art.IV. Prezenta hotărâre a fost adoptată cu un număr de 28 voturi « pentru ».
Art.V. Cu ducererea la îndeplinire a prevederilor prezentei hotărâri se încredinţează Direcţia administraţie locală din cadrul Consiliului Judeţean Bistriţa-Năsăud.
Art.VI. Prezenta hotărâre se comunică de către Serviciul administrație și relații publice cu:
· Persoanele nominalizate la Art. I şi II;
· Direcţia economică;
· Autoritatea Teritorială de Ordine Publică Bistriţa-Năsăud;
· Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN

